Axa prioritară 1 - Administrație publică și sistem judiciar eficiente
Obiectivul specific 1.1 - Dezvoltarea și introducerea de sisteme și standarde comune în administrația publică ce optimizează procesele decizionale orientate către cetățeni și mediul de afaceri în concordanță cu SCAP
Exemple de acțiuni:
· Planificarea strategică și bugetarea pe programe la nivel central
· Dezvoltarea de sisteme și instrumente de management
· Îmbunătățirea politicilor publice și creșterea calității reglementărilor
· Simplificarea procedurilor administrative și reducerea birocrației pentru cetățeni și mediul de afaceri prin simplificarea poverii administrative ce afectează mediul de afaceri și simplificarea procedurilor administrative pentru cetățeni
· Măsuri pentru susținerea ONG-urilor și a partenerilor sociali
· Dezvoltarea competențelor și cunoștințelor personalului din autoritățile și instituțiile publice (inclusiv decidenți politici)
Obiectivul Specific 1.2 - Dezvoltarea și implementarea de politici și instrumente unitare și moderne de management al resurselor umane;
Exemple de acțiuni:
· Cadru legal și instituțional privind managementul resurselor umane
· Instrumente moderne de management al resurselor umane pentru creșterea profesionalismului și a atractivității administrației publice
Obiectivul Specific 1.3 - Dezvoltarea și implementarea de sisteme standard și instrumente moderne și eficiente de management la nivelul instituțiilor din sistemului judiciar
Exemple de acțiuni:
· Sistem de management strategic și operațional, integrat, prin care să fie asigurate deciziile cheie ce privesc administrarea justiției
· Capacitate instituțională consolidată la nivelul sistemului judiciar pentru creşterea performanţei instituţionale, inclusiv pentru continuarea punerii în aplicare a noilor coduri
Obiectivul Specific 1.4 - Creșterea transparenței și responsabilității sistemului de achiziții publice în vederea aplicării unitare a normelor și procedurilor de achiziții publice și reducerea neregulilor în acest domeniu
Exemple de acțiuni:
· Măsuri care urmăresc să îmbunătățească cadrul legal și instituțional în domeniul achizițiilor publice
· Sprijin pentru măsuri care să vizeze îmbunătățirea pregătirii și managementului procedurilor de achiziții publice, și asigurarea executării corecte a contractelor
· Dezvoltarea competențelor și cunoștințelor personalului din autoritățile și instituțiile publice (inclusiv decidenți politici)

